b'\n_START_ARTICLE_\nSandra Hansson\n_START_PARAGRAPH_\nSandra Hansson (s\xc3\xbcndinud 2. aprillil 1980 B\xc3\xa4ckeforsis) on rootsi murdmaasuusataja._NEWLINE_Ta esindab Rootsi Uddevalla ja Norra Trondheimi spordiklubi._NEWLINE_Aastatel 2008 ja 2009 v\xc3\xb5itis ta naiste arvestuses Vasaloppeti ja oli FIS maratonide sarjas teine, aastatel 2010 ja 2011 oli ta juba sarja \xc3\xbcldv\xc3\xb5itja. Ta on Tartu maratoni naiste arvestuses v\xc3\xb5itnud 2009. aastal (aeg 3:13.04), 2010. aastal (aeg 3:20.59), 2011. aastal (aeg 3:08.35) ja 2013. aastal (aeg 2:58.53)._NEWLINE_Sandra Hansson on v\xc3\xb5itnud 21 Rootsi meistriv\xc3\xb5istluste medalit suusatamises, rullsuusatamises ja kergej\xc3\xb5ustikus. Ta on v\xc3\xb5itnud medaleid rullsuusatamise Euroopa ja maailmameistriv\xc3\xb5istlustel.'